किताब छह खंडों में बंटी है। पहले खंड में विभिन्न राज्यों में महिषासुर से जुड़े पुरातात्विक साक्ष्यों और स्मृतियों की तलाश में की गई यात्रा का वृतांत है। उत्तर प्रदेश के महोबा की यात्रा में प्रमोद रंजन पाते हैं कि महिषासुर के स्थल वहां भैंसासुर और मैकासुर जैसे नामों से जगह-जगह मौजूद हैं। नवल किशोर कुमार झारखंड के गुमला जिले के बिशुनपुर प्रखंड में असुर समुदाय के लोगों और उनकी संस्कृति से रू-ब-रू होते हैं।